(คนงานเฮลิออสนัดหยุดงานประท้วง - วันที่ 7)
ทุกคนกําลังละเมิดสัญญาเฮลิออส!
ทุกบาททุกสตางค์ที่หายไป จะถูกหักจากเงินค่าจ้างพวกคุณนั่นแหละ
- เขาเขียนไว้ชัดเจนตรงนี้เลย - เพ้อเจ้อมากๆ พาล์มเมอร์
เฮลิออสมีกฎห้ามตั้งสหภาพ
ถ้าใครนัดหยุดงานเมื่อไหร่ เท่ากับมีเหตุให้ออกจากงานได้ทุกเมื่อ
ก็ไล่เราออกสิ ลองดูว่าถ้าไม่มีเรา งานบนนี้จะมีอะไรเสร็จได้มั้ย
นี่แค่ขอสิ่งที่ควรได้
คนพวกนี้เอาคอขึ้นเขียงกันอยู่ทุกวัน
- ช่างกล้าพูดออกมาได้นะ เอ็ด - เขาสมควร...
ฉันเพิ่งได้ยินคุณนั่งบ่นไม่จบไม่สิ้นว่า คนพวกนี้ส่วนใหญ่ไม่มีคุณสมบัติเพียงพอ
ที่จะขึ้นมาอยู่ในอวกาศตั้งแต่ต้น
แต่ตอนนี้คุณยังไง ลดตัวลงไปอยู่กับคนทั่วไปได้แล้วเหรอ
อย่ามาหาเรื่องกับตัวผม แดนี่
คุณก็รู้ดีพอกับผมว่าเฮลิออส นาซา รอสคอสมอส
และประเทศเอ็ม-7 ที่เหลือทั้งหมด
ไม่ได้สนหินสนแดดอะไรกับชีวิตคนงานพวกนี้
ผบ.พูลคะ เราคือคนที่พลิกโฉมหน้าฐานนี้
จากแค่แฮบแค่สองคันต่อกัน กลายเป็นอาณานิคมเหมือใช้งานได้จริง
แล้วเราก็แค่ขอให้ทางคุณทําตามสัญญาเดิม
ถ้าปล่อยให้ไอ้หินก้อนนั้นไปถึงวงโคจรโลก ไม่ถึงปีตําแหน่งงานที่นี่จะหายไปหมด
แล้วถ้าเฮลิออสเสนอให้มี การรับประกันฝึกงานใหม่ให้ล่ะ
ดีมั้ย กลับไปเรียนต่อ เปิดโอกาสให้พวกคุณ...
ขออภัยๆ ขอแทรก
ข้ออ้างนั้นใครๆ ก็เคยได้ยิน แต่มันเป็นแค่สัญญาลมๆ แล้งๆ
ฟังให้ดี ถ้าอยากให้ไครโยเซนเตอร์ กลับมาผลิตเชื้อเพลิง
ที่ต้องใช้เพื่อการจับเจ้าหินโกลดิล็อคส์
ถ้าอยากให้มีคนขนพัสดุสินค้าจากฟีนิกซ์
หรืออยากให้มีคนสร้างหน่วยอยู่อาศัย มีคนเตรียมอาหารให้กิน เรา...
ฉันพยายามเกินหน้าที่ไปแล้ว ที่จะช่วยลดความกังวลใจของพวกคุณ
ใช่ อนาคตมีความไม่แน่ไม่นอน
ใช่ ดาวเคราะห์น้อยนี้กําลังมัดมือชก ให้เราต้องทํางานเร็ว งานด่วน งานรีบ
แต่เราต้องเปิดไครโยเซนเตอร์ขึ้นมาให้เร็วที่สุด
เราต้องปั๊มอาร์กอนเหลวให้ได้ 125 ตัน
ถึงจะส่งเรนเจอร์ออกไปจับโกลดิล็อคส์ และดันให้ดาวเคราะห์นั้นไปในทิศทางที่ถูกต้องได้
เท่าที่ผ่านมาเราผลิตได้แค่ 44 ตัน
เวลาเหลือน้อยลงทุกที
และทุกวันที่คุณถ่วงเวลาเจรจาแบบนี้
ก็ใกล้กับช่วงเส้นตายที่โกลดิล็อคส์ จะหลุดมือเราไปตลอดกาล
งั้นทุกคนก็เสียประโยชน์กันหมด
พวกคุณต้องการแบบนั้นกันเหรอ
ไม่ใช่ สิ่งที่เราต้องการคือ...
เราอยากให้คุณช่วยลงจากไอ้บัลลังก์นั่น
และยอมให้ที่เราควรได้
แล้วจะดึงเรื่องนี้ไปให้ไกลแค่ไหนล่ะ เอ็ด
คําถามคือ คุณพร้อมจะเสียอะไรแค่ไหนมากกว่า
(ข้ามเส้น)
(นาซา ศูนย์อวกาศมอลลี่ ค็อบบ์)
คนงานที่ประท้วงตอนนี้ มุ่งมั่นที่สุดเท่าที่ผมเคยเจอมา
แล้วผมก็เจอมาเยอะนะ
เราไม่อาจยอมให้ ความคืบหน้าจากเลนินกราดสูญเปล่า
เพราะเจ้าความ... ความเอาแต่ใจตัวแบบนี้
ผมก็คิดเหมือนกัน อิริน่า
ทางนี้ท่านประธานาธิบดีคอยถามทุกชั่วโมง ว่าไอ้ปัญหานี้มันจบได้หรือยัง
คอร์เชงโกก็เหมือนกัน เราต้องจัดการจนคลี่คลายให้ได้
แต่พวกนั้นไม่ยอมถอยเลย โดยเฉพาะในข้อเรียกร้องสําคัญที่สุด
แนวคิดบ้าๆ ที่อยากให้โกลดิล็อคส์ ไปอยู่บนวงโคจรดาวอังคารแทน
นั่นเป็นเรื่องที่เราไม่ยอมต่อรองเด็ดขาด
เราก็เช่นกัน
ฉันมองว่ามีทางเดียวที่จะเดินหน้าต่อได้
ต้องบายพาสผ่านพวกเขาไปเลย
ส่งนักบินอวกาศทั้งของเราและของคุณ ให้ไปเปิดเครื่องผลิตเชื้อเพลิงเองทันที
พวกนั้นไม่ได้ฝึกมาให้ใช้อุปกรณ์ชิ้นนั้น
พวกนั้นเป็นวิศวกร นี่เป็นทางเดียว
ถ้าเฮลิออสจะไม่ช่วยเรา
เราก็ต้องช่วยตัวเอง
ไหนบอกว่าไม่กี่วันพวกนั้นก็จะยอมเราแล้ว
- ผ่านมาสัปดาห์หนึ่งแล้ว - หุบปาก ไอ้ไก่อ่อน
นึกว่างานนี้จะง่ายเหรอ เราต้องอึดกันเอาไว้พวก
เขาพูดถูก อํานาจอยู่ที่การต้องหยุดงานประท้วงด้วยกัน
ถ้าเริ่มดึงไปได้ทีละคน ความพยายามทุกอย่างจะสูญเปล่า
ฟังนะ ผมขึ้นมาดาวอังคารเพื่อมาหาเงิน
รู้แค่ว่าตอนนี้ ผมไม่ได้เงินแม้แต่แดงเดียว
พวกนั้นก็ไม่ได้เงินเหมือนกัน แล้วก็เริ่มสติแตกกันแล้วด้วย
- เราต้องตั้งใจทําต่อไป - ใช่ เราต้องเข้มแข็งเข้าไว้
แต่ได้ยินที่พาล์มเมอร์บอกแล้วนี่ พวกนั้นจะไล่เราออกทั้งหมด
ไล่ไม่ได้ เวลาไม่พอ
ฟังนะ ฉันเพิ่งได้ข่าวว่าพวกนั้น จะพยายามไปเปิดเครื่องผลิตเชื้อเพลิงเอง
ใช่ พวกนั้นจะพยายามเล่นเรา เราจะนอนเฉยยอมมันเหรอ
- ให้ตาย ไม่มีทาง! - ไม่เลย! ไม่!
ชุดอวกาศหายไปไหนหมด
ทุกคน มาดูนี่สิ
แปลว่าไม่มีชุดอวกาศให้ใช้
จากทั้งฐานนี้เลยน่ะนะ
ใช่ครับ แล้วพวกนั้นเอารถโรเวอร์ขับมา ขวางประตูแอร์ล็อกที่โรงผลิตเชื้อเพลิงไว้
ฉลาดมากนะ ต้องยอมยกนิ้วให้
เราก็ต้องหัดสร้างสรรค์บ้างใช่มั้ย
เราจะแก้ปัญหานี้ยังไง
เราต้องกลับไปที่ไครโยเซนเตอร์ให้ได้
ไม่อย่างนั้นจะมีเชื้อเพลิงไม่พอ เมื่อถึงเวลาต้องไปลากโกลดิล็อคส์
แต่ระยะทางมันไกลไป หากจะใช้ชุดปรับความดันทํามือ
แล้วจะใช้เวลานานไป ถ้าจะทําชุดใหม่หมดเลยตั้งแต่ต้น
หยุดเลย
เรากําลังใกล้จะได้คว้าสิ่งหายาก
ซึ่งอาจจะพลิกชีวิตคนจํานวนมาก
แต่เรายังคิดกันแค่แบบเดิมๆ เนี่ยนะ
งั้น ถ้าเรามุดข้างใต้แทนที่จะเดินบนดินล่ะ
หอมดีใช่มั้ยล่ะ
นั่นคือน้ําทิ้งจากถังพัก
ท่อเล็กนิดหน่อย แต่ผมว่าพอจะไปได้
แน่ใจนะว่าพวกนั้นไม่รู้เรื่องนี้
พวกนั้นคิดไม่ถึงหรอก
ว่าเราจะระบายน้ํา ออกจากท่อที่ต่อไปไครโยเซนเตอร์
แล้วให้คนคลานไปถึงตรงนั้น
แต่ต้องใช้อย่างน้อย 12 ชั่วโมง กว่าจะระบายน้ําออกได้หมด
งั้นก็ควรจะต้องรีบลงมือเลย
(รอสคอสมอส)
อรุณสวัสดิ์ครับ คุณเมดิสัน
อรุณสวัสดิ์ พาชา
เรากําลังร่วมมือกับทางอเมริกัน
เพื่อแก้ปัญหาคนงานที่กระด้างกระเดื่อง
ผมไม่อยากไว้ใจพวกอเมริกัน
เฮลิออสแกล้งทําเป็นบริษัทนานาชาติ
แต่ฐานของมันก็อยู่ในฮิวสตัน ข้างๆ นาซาเลย
พวกนั้นทําเพื่อผลประโยชน์ของกอร์กับลิ่วล้อ
ขําอะไรนักหนา
ฉันเคยเจอเดฟ อาเยซา ยืนยันได้
เขาสนใจผลประโยชน์ตัวเอง มากกว่าผลประโยชน์ชาติอเมริกันแน่
มาร์โก้พูดถูก งานข่าวกรองของเราก็สรุปแบบเดียวกัน
ทีนี้ ระหว่างที่เราจบปัญหาเรื่องนัดหยุดงาน
เราต้องพยายามคิดงานกันต่อ เพื่อให้จับจูงดาวเคราะห์น้อยนี้ให้ได้
ก่อนที่จะส่งมาให้ถึงวงโคจรโลก
ภารกิจใต้การอํานวยการของมาร์โก้ เมดิสัน
ขอบคุณค่ะ ผู้อํานวยการโมโรโซวา
เราได้อัพเดทวิถีโคจรของ 2003แอลซี มาแล้ว
ทาเทียนาได้คํานวณระยะเหมาะสม ที่เรนเจอร์จะเข้าหา
เธอทํางานได้ดีมาก
ดีมาก
งั้นแค่นี้ก่อน
เลิกประชุม ทุกคนออกไปได้
มาร์โก้ เมดิสัน ช่วยอยู่ก่อนค่ะ
ไม่ว่ายังไง คนจะต้องเลิกหยุดงานประท้วง
แล้วเราก็มาถึงจุดที่การมีปฏิสัมพันธ์โดยตรง
กับทีมจับลากจูงดาวเคราะห์น้อยของอเมริกัน เป็นเรื่องจําเป็น
เราต้องส่งตัวแทนของรอสคอสมอสไปฮิวสตัน เพื่อเจรจาขั้นสุดท้าย
ฉันเห็นด้วย แล้วฉันจะพยายาม ช่วยเต็มที่เพื่อเตรียมตัวเขาก่อนเดินทาง
ประธานาธิบดีคอร์เชงโกขอให้คุณไปเอง
อะไรนะคะ
เราเจรจาขอความคุ้มกันทางทูตให้คุณแล้ว ตลอดเวลาที่คุณอยู่อเมริกา
พวกนั้นแตะต้องคุณไม่ได้ จับคุณไม่ได้
ฉันไม่... ไม่ได้ ไม่ไป
ฉันกลับไปไม่ได้ เราไม่ได้ตกลงกันไว้อย่างนั้น
ข้อตกลงเปลี่ยนไปแล้ว
ท่านประธานาธิบดีมองเป็นเรื่องสําคัญมาก ที่จะต้องส่งตัวแทนซึ่งมีความสามารถที่สุดไป
ไม่เอาน่า
เหตุผลเดียวที่คอร์เชงโกอยากให้ฉันกลับไป
ก็เพราะอยากให้เป็นหนามยอกอกกอร์
ก็อาจจะจริง
แต่ถึงอย่างนั้น ก็ควรจะต้องตอบรับคําขอของเขา
(อีเกิ้ลนิวส์)
ทีนี้ เราจะสัมภาษณ์เจาะลึกเรื่องนี้ เรื่องที่เกี่ยวกับ...
ฉันต้องพูดยาวๆ ว่า "2003แอลซี" เหรอ
เรียกโกลดิล็อคส์เอาแล้วกัน
ฉันอยากฟังมุมมองของคุณมากๆ
และอยากรู้ว่าคุณคิดอะไรอยู่ตอนที่เห็นนาง
- เห็นใครนะคะ - มาร์โก้มอสโกไง
ตัดกลับมาจากโฆษณาในสิบ เก้า แปด...
ฉันไม่ได้มาคุยเรื่องมาร์โก้ เมดิสัน
- หก ห้า... - คุณไม่เป็นไรหรอก
สี่ สาม
สวัสดีค่ะ ขอต้อนรับสู่รายการ อเมริกานี้ ฉันโซอี้ เชส
ช่วงต่อไปในคืนนี้ ข่าวเหตุระเบิดรถ ที่อาคารคิงด้อมเซนเตอร์ในกรุงริยาดห์
ขณะที่สงครามกลางเมืองในซาอุดีอาระเบีย ยังคงดําเนินต่ออย่างหนัก
แต่ก่อนอื่น วันนี้แขกสัมภาษณ์พิเศษของเราคือ อเลย์ดา โรซาเลส
จากเฮลิออสแอโรสเปซ ที่ทํางานเคียงบ่าเคียงไหล่กับมาร์โก้ เมดิสัน
สตรีที่ท่านไฟน์สไตน์ ผู้นําเสียงข้างมากในสภาเรียกว่า
คนทรยศร้ายที่สุดในประวัติศาสตร์ชาติอเมริกัน
อเลย์ดา ยินดีต้อนรับค่ะ
ขอบคุณค่ะ โซอี้
ฉันตั้งใจจะมาคุยเรื่อง ดาวเคราะห์น้อย 2003แอลซี และ...
เดี๋ยวได้คุยค่ะ แต่ก่อนอื่น เล่าเรื่องมาร์โก้ เมดิสันหน่อย
(เปิดใจอดีตเพื่อนร่วมงานมาร์โก้มอสโก)
เขาอยู่ในรายชื่อผู้เสียชีวิต จากเหตุระเบิดศูนย์อวกาศจอห์นสันมานานมาก
คุณรู้หรือเปล่าว่าเขายังไม่ตาย
ไม่ ไม่รู้อยู่แล้ว
นางนี่สับขาหลอกมัดมือชกแม่เลย แทบไม่ถามเรื่องดาวเคราะห์น้อยด้วยซ้ํา
มีอีกเจ็ดคนที่เราไม่พบศพ
พวกนั้นไปหลบที่รัสเซียเหมือนกันรึเปล่า
แล้วคุณรู้สึกอย่างไรที่เขากําลัง เสนอตัวกลับมาทํางานที่ฮิวสตัน
ว่าไงนะคะ
แหล่งข่าวที่กระทรวงต่างประเทศบอกว่า
เขาจะได้รับความคุ้มกันทางการทูต ขณะมาทํางานที่นี่
ฉันนึกว่า... ฉันนึกว่า เขาไม่ได้รับอนุญาตให้เข้าประเทศนี้อีกแล้ว
ไม่มีใครคิด แต่ตัวคุณเอง เดินตามรอยเท้าเขาใกล้ชิดสมัยอยู่นาซา
การแปรพักตร์นั้นน่าจะต้องมีสัญญาณอะไรบ้าง
คือว่าฉัน...
คุณพอจะระแคะระคายไหมว่า เขาแอบให้ความร่วมมือกับโซเวียตลับหลังทุกคน
รู้ไหมว่าฉันระแคะระคายอะไร ว่าคุณเป็นนักข่าวที่... เป็นบ้า
- โอเค เอารีโมทมา - คุณ... งี้ไม่ได้ โอเคนะ...
แม่ ผม...
กําลังจะสนุกเลย
คุณเป็นไงบ้าง
ก็ไม่เป็นไร
ที่ไปสัมภาษณ์มันไม่ได้เลวร้ายขนาดนั้น
ที่จริงพี่ผมถึงกับส่งข้อความมาบอกว่าชอบมาก
ตอนที่คุณชูนิ้วกลางให้นาง ก่อนจะเดินออกมา
- ฉันทํางั้นเหรอ - ใช่สิ
พี่บอกว่าเขาก็เบลอออกแหละ แต่...
เดี๋ยวเรื่องก็เงียบไปเองนั่นแหละ
ฉันไม่ได้ห่วงเรื่องสัมภาษณ์หรอก วิค
แต่สนเรื่องเขา มาร์โก้
จังหวะแรกที่เจอ
ฉันดีใจมากที่เขายังมีชีวิตอยู่ นึกออกไหม
ไม่อยากเชื่อสายตาตัวเอง
แต่พอตอนนี้เขาจะกลับมา ฉันก็...
อยากให้เขาตายไปแล้วมากกว่า
แต่เขาไม่ตาย
เขาจะกลับมาด้วย
จะกลับมาที่นี่เลยด้วย
ผมเข้าใจ มันบ้าบอมาก
คุณต้องทําอะไรสักอย่าง
- ฉันจะทําอะไรได้ - อ้าว ไม่รู้สิ
หรือทําอย่างพวกคนบนดาวอังคาร
ต้านกลับ
ฮอปเปอร์ 3 นี่ฟีนิกซ์ แยกตัวออกได้
แยกตัวออกอย่างเรียบร้อย พ้นเขตจอดยานแล้ว
ได้รับสัญญาณทรานพอนเดอร์ชัดเจน คุณขับเองได้แล้ว
ศูนย์ควบคุมแฮปปี้วัลเลย์ ให้ไปจอดที่บีคอน 1-5
ฟีนิกซ์ นี่ฮอปเปอร์ 3 รับทราบชัดเจน
สัญญาณทุกอย่างปกติ เราจะเข้าวงจรตามกําหนดที่ 0217
ถึงระยะลง เริ่มอีดีแอล
เกือบถึงส่วนที่โหดสุดแล้วนะ
ระดับความเร่งยังดีอยู่
เครื่องยนต์ทํางานได้ดีมาก
บีบมือแม่ไว้สิ ลูกเก่งมากจ้ะ
นี่ หนุ่มน้อย ที่สัมผัสได้ตอนนี้ก็แค่หลุมอากาศ
ตอนเข้าชั้นบรรยากาศของดาวอังคาร เหมือนเวลาขึ้นเครื่องบินเลย
ดูเหมือนผ่านช่วงที่โหดที่สุดมาแล้ว
จากนี้จะบินได้ราบรื่นแน่
อีกไม่กี่นาทีจะถึงผิวดาวแล้ว
เห็นหุบเขาตรงนั้นไหม
นั่นคือวัลเลส มารินาริส
ใหญ่กว่าแกรนด์แคนยอนตั้งสี่เท่า
บ้านใหม่ของเราจะอยู่ที่ก้นหุบเขานั้น
ฮอปเปอร์ 3 อนุญาตให้ลงจอดได้ที่บีคอน 1-5
รับทราบ ฮอปเปอร์ 3 จะลงจอดที่บีคอน 1-5
ขอต้อนรับสู่แฮปปี้วัลเลย์จ้ะ
แดเนียล
คนนี้คือลุค สกายวอล์คเกอร์น้อยสินะ
ชื่ออเล็กซ์ครับ คุณนายพูล
โอเค
เธออาจเป็นทีมงานที่อายุน้อยที่สุดในฐาน
แต่ไม่ได้แปลว่าเราจะไม่คาดหวังสูงกับเธอนะ
โตขึ้นมากเลย จากที่เจอกันครั้งสุดท้าย
ท่านประธาน
ยินดีต้อนรับครับ
แทบไม่รู้จะพูดอย่างไรว่า ผมดีใจแค่ไหนที่คุณมาอยู่บนนี้
ผมก็อยากให้มีคนมาต้อนรับกันมากกว่านี้
แต่เพราะมีประท้วงหยุดงาน...
ไม่เป็นไร ผมชอบแบบนี้มากกว่า
- เรายังคิดไม่ออกว่า... - ขอเวลาเดี๋ยวนะ เคล
จะขนอุปกรณ์ที่นํามาด้วยออกจากยานอย่างไร
แต่ถ้าตามผมมา ผมพาไปที่ห้องได้ หรืออาจจะพาเยี่ยมชม
- ให้ทั่วฐาน... - ช้าก่อน เอ็กซ์โอ
เราสองคนต้องคุยกัน มีความคืบหน้าที่ต้องบอกให้คุณรู้
ทางนี้ค่ะ
ยินดีต้อนรับ
พาล์มเมอร์จะหาทุกอย่างที่ต้องการให้ แล้วพาไปที่ห้องนะ
ยินดีต้อนรับจ้ะ
เอ้า ผมถือให้ครับ
- ขอบคุณค่ะ - ไปกันเลย
เอาละ ตามผมมา
แม่ฮะ แล้วตาตาอยู่ไหน
แม่ว่าตาคงติดอะไรอยู่สักอย่าง...
เคล!
พ่อ
ไงลูก
ขอโทษนะที่พ่อมาสาย
นั่นไงหลานฉัน
- อเล็กซ์ นั่นตาตาไงจ๊ะ - ไง
มากอดตาหน่อยไหม ไอ้หนู
ไม่เหรอ
บางทีเขาก็เป็นแบบนี้ค่ะ อาจจะเจออะไรเยอะไปหน่อยวันนี้
นั่นก็เข้าใจได้
ไม่เป็นไรนะ หลาน
มาเลยทั้งสองคน ไปที่ห้องกัน
โอเค
อ้าว พาล์มเมอร์ มีประโยชน์ซะที
วิวไม่จืดเลย
คืองี้ ฉันรู้ว่า นี่เป็นประสบการณ์ใหม่น่าตื่นเต้นสําหรับคุณ
แต่ตอนนี้เรากําลังหาทาง ไปให้ถึงไครโยเซนเตอร์ให้ได้
เราเจอกับวิกฤตอยู่
นี่ไม่ใช่แค่ปัญหาของนาซาหรือเอ็ม-7
คนพวกนี้เป็นคนงานของคุณ
พวกเขามีความอึดอัดคับข้องใจกับบริษัท ซึ่งก็สมเหตุสมผลด้วย
ฉันจึงอยากรู้ว่าคุณมีแผนจะทํายังไงต่อ
ผมกําลังพิจารณาทางเลือกที่มี
คุณมีเวลาพิจารณาทางเลือกมานานแล้ว
เราต้องแก้ปัญหาให้ไว
ไม่งั้นดาวเคราะห์น้อยนั่น จะกลายเป็นแค่ความทรงจําแสนไกลห่าง
ขอบคุณที่พาผมมาส่งถึงห้อง ผบ.พูล
ขอบคุณมากจริงๆ
เดฟ ฉันรู้ว่าคุณชินกับการเป็นคนคุม
แต่เมื่อขึ้นมาอยู่บนฐานของฉัน
คําสั่งฉันคือประกาศิต เข้าใจไหม
แจ่มแจ้งแดงแจ๋
หายใจเข้า
ออก
ดี ขออีกข้าง
ดี
อยากจะขอตรวจเลือดหน่อย
ไม่ต้องห่วง ไม่เจาะวันนี้หรอก
รู้รึเปล่าว่าฉันทํางานกับพ่อนายตั้งสองปีครึ่ง
มาที่นี่ก็ทํางานด้วยกัน
คุณชอบพ่อรึเปล่าครับ
ฉันชอบพ่อของนายมากเลย
เขาชอบเล่นเกม
แล้วก็เอาชนะฉันไปได้ทุกที
เขาเที่ยวหาอะไรเหลือๆ เศษๆ ตะปูเกลียว หมุด ลูกอมมาเป็นควีน
แล้วก็เอามาใช้เป็นตัวหมากรุก
ผมเล่นหมากรุกเป็น
ก็คิดอยู่ว่าน่าจะเป็น
เราอาจเล่นด้วยกันได้นะ
สุขภาพเขาดีเลยทีเดียว
สภาวะความโน้มถ่วงน้อยเหมาะกับเขา
เทียบกับประวัติที่มาจากฮิวสตัน
ทั้งความดันโลหิตและอัตราการหายใจ แข็งแรงขึ้นด้วยซ้ํา
ร่างกายเขาเข้ากับที่นี่มากกว่าที่โลก
ขอบคุณค่ะ ดิม่า
ดีใจมากที่ได้เจอเธออีกครั้ง
ทั้งสองคนเลย
เช่นกัน
ไปต่อ จับกลุ่มกันไว้
ให้ตาย เหมือนเป็น 800 เมตรที่ยาวสุดในดาวอังคาร
ถ้าอยากเดินข้างนอกโดยไม่มีชุด ก็เชิญเลยนะ ตามสบาย
ไม่เป็นไรนะ เจนนิงส์ ถ้านายกลัว ฉันจะจูงมือไป
ไปตาย บิชอป
หยุดพูดแล้วไปต่อได้แล้ว
ศูนย์ฯ ทีมเข้าแท่น 1 เรามาถึง แท่นควบคุมการผลิตเชื้อเพลิงหลักแล้ว
(ระบบออฟไลน์)
ดีค่ะ
คุณฮาเวิร์ด
ตรวจดูระบบให้เรียบร้อย และให้เขาเปิดทุกอย่างกลับขึ้นมาเลย
ทีมเข้าแท่น 1 นี่ศูนย์ฯ
อนุญาตให้ดําเนินการเปิด ระบบกลั่นอาร์กอนเหลวขึ้นมาใหม่
พร้อมระบบสร้างมีเทนด้วย
ได้เวลาสร้างเจ้าน้ําหล่อเลี้ยงจักรวาลแสนหวาน
เป็นไง
- อร่อยค่ะ - เนอะ
อร่อยจริงๆ
แต่ไม่รู้สิ รู้สึกเหมือนขาดอะไรไปสักอย่าง
ฮื่อ
นึกไม่ออกเหมือนกันว่าขาดอะไร
(พาร์เมซาน)
โห ว้าว
ทําดีมาก ลูก
ต้องอย่างนี้
- เอาบ้างมั้ย หลาน - ไม่ครับ ขอบคุณ
เนี่ย ของดีที่สุด กินแล้วจะติดใจ ต้องลองเลย
ต้องอย่างนั้น ฮื่อ
คลุกเข้าสิ
ต้องคลุก
ทําแบบนั้นทําไม
ก็ต้องใส่ชีส
ก็พยายามเปิดประสบการณ์ให้หลาน
วันหลังก่อนจะทําแบบนั้น
ช่วยพยายามทําความรู้จักหลานจริงๆ ก่อนได้มั้ย
แทนที่จะมาเล่นบทแกนนําประท้วง
- พ่อก็พยายามอยู่ โอเคนะ - จริงเหรอ
อย่าใจร้ายกับพ่อนักเลย ลูก พ่อกําลังสู้เพื่อสิ่งที่ถูกต้อง
หนูก็คนของเฮลิออสเหมือนกัน
งั้นก็มาสู้กับเราสิ
สู้กับพ่อ
พ่อมองอะไรแคบมาก เรื่องนี้มีวิธีมองได้มากกว่าแค่แบบเดียว
อเลย์ดา โรซาเลสแก้ปัญหาในเลนินกราด ได้อย่างปาฏิหาริย์
โอเคนะ เขาคิดวิธีที่จะเปลี่ยนดาวโลกเราได้ตลอดกาล
ใช่ แล้วนั่นจะทําลายทุกอย่าง ที่เราสร้างไว้บนดาวดวงนี้
ยังไงก็จะมีงานวิจัยมากมายที่นี่
เขาไม่คิดจะม้วนเสื่อกลับบ้านหมดหรอก
นั่นแหละประเด็นของพ่อ
สุดท้ายมันจะกลายเป็นแดนรกร้าง มีแต่งานวิจัยวิทยาศาสตร์อย่างแมคเมอร์โด
แมคเมอร์โดผิดอะไรตรงไหน
ไม่ผิด แต่ที่นี่เป็นอะไรได้มากกว่า
แค่นักวิทยาศาสตร์สิบคนในห้องแล็บ กับแม่บ้านทําความสะอาด
ที่นี่อาจเป็นอาณานิคมจริงๆ
เป็นบ้าน
พ่อมีบ้านอยู่แล้ว
หัวหน้า มีปัญหาแล้ว
ทําไมนายถึงเป็นคนเดียว
- ที่ไม่เข้าใจ - เอาละ
เนี่ย ฉิบหายหมดแล้ว อํานาจต่อรองทั้งหมดอยู่ที่โรงผลิตเชื้อเพลิง
- พวกนั้นเข้าไปได้ยังไง - เราไม่รู้
แต่มันก็คงเปิดเครื่องกลับมาได้ไม่ง่ายหรอก ถ้าไม่มีเจ้านี่
เครื่องตรวจวัดอัตราการไหลของแก๊ส
ถอดออกมาตอนเราถอนตัวจากศูนย์ เผื่อไว้
โอเค ระบบจํากัดกระแสไฟฟ้าออนไลน์แล้ว
รับทราบ เอาละนะ
ไม่ติด ท่อขาเข้าดูจะไม่มีอากาศไหลเข้าเลย
โอเค เดี๋ยวก่อน
เจนนิงส์ ไปดูตัวกลั่น
มาดูสิ
มันเอาเครื่องตรวจวัด อัตราการไหลของแก๊สหลักออกไป
ฉันจะพยายามต่อให้แก๊สไปเข้าท่อรองแทน
เราบายพาสตัวเรกูเลเตอร์ไม่ได้นะ
ใจเย็นน่า สมัยหนุ่มๆ อะไหล่หายเป็นเรื่องปกติของชีวิต
เราก็แค่หาทางชดเชยให้ได้
โอเค ลองใหม่สิ
เฮได้แล้วพวก
เยี่ยมมาก เครื่องผลิตอาร์กอนกลับมาออนไลน์แล้ว
ผบ.คะ ค่าที่อ่านได้เริ่มเข้าขีดอันตราย
อะไรวะเนี่ย
ปิดเครื่อง บอกให้เขาปิดเครื่อง
ตัดเบรคเกอร์ปิดเครื่องฉุกเฉิน!
(มีเทนเหลว - ซีเอชโฟร์)
คุณโรซาเลส มีนัดประชุม กับผู้อํานวยการฮ็อบสันเหรอครับ
เราต้องคุยกัน
ก็ได้ ขอผมเซ็นแผ่นนี้ก่อน บอกเลยนะ ทํางานนาซานี่มัน...
อย่าให้ความคุ้มกันทางการทูตกับมาร์โก้ เมดิสัน
- เข้าประเด็นเลย โอเค - คุณต้องโทรบอก
กระทรวงกลาโหมหรือทําเนียบขาว หรือใครก็ตามที่จะต้องโทร
- ไม่ว่าจะต้องทํายังไง ทําไปเสีย - ผมไม่ได้มีสิทธิ์ตัดสินใจ
อย่าให้เขากลับมาที่นี่
อย่าให้กลับมาฮิวสตัน อย่าให้มาตึกนี้
ถ้าเท้าเขาเหยียบแผ่นดินอเมริกาเมื่อไหร่ เขาควรถูกจับกุม คุณรู้ดี
ผมเข้าใจว่าทําไมคุณถึงโกรธ แต่ทางมอสโกยืนยันมา
ให้มาร์โก้เป็นประธานร่วมของคณะกรรมการ ออกแบบและสร้างเครื่องยนต์
ส่วนต่อขยาย ระบบเหวี่ยง และยานบริวารนําทางสู่โลก
คุณรู้ว่าพวกนั้นทํางี้เพื่อให้เราขายหน้า
ก็อาจจะใช่ แต่ผมโดนมัดมือชก อเลย์ดา
- จากกฎบัตรของเอ็ม-7... - โอ๊ย ช่างหัวกฎบัตรเอ็ม-7
พวกนั้นจะดีใจไหมล่ะถ้าเรา ให้อาร์คาดี้ เชฟเชงโกเป็นตัวแทนเฮลิออส
ก็น่าทํานะ ถ้าจะแข่งวัดเจ้าโลกกันแบบนี้
อเลย์ดา ผมเข้าใจ เข้าใจจริงๆ
แต่ความจริงก็คือเขาเป็นหัวหน้า โครงการจับลากจูงดาวเคราะห์น้อยของทางนั้น
และเป็นวิศวกรที่เก่งกาจเอาเรื่องจริงๆ ด้วย
ถ้าเราจะทําให้สําเร็จ เราต้องการคนเก่งที่สุดจากทั่วโลก
แต่ฉันทํางานกับเขาไม่ได้
- ก่อนจะเริ่ม... - นายครับ
มีอุบัติเหตุที่แฮปปี้วัลเลย์
หมอ คนไข้หลายคนบาดเจ็บจากการระเบิด
ให้น้ําเกลือ
ดูอาการให้คงที่ก่อน
แผลไหม้ถึงผิวชั้นล่าง กล้ามเนื้อหดรัดตัวแล้ว
คุณ! ชุดเจาะเปิดสายน้ําเกลือในตู้ เร็วสิ!
หมอ! คนสุดท้ายแล้ว
เข็นซ้ายไปทางนี้
ดูเจนนิงส์ไว้ก่อน สัญญาณชีพเริ่มคงที่แล้ว
ต้องรักษาระบบหายใจก่อน ให้ออกซิเจน
ไหม้ระดับสาม แต่เดี๋ยวปลูกผิวได้
ให้น้ําเกลือ
ขอสารละลายริงเกอร์สามลิตร
เอาผ้าก๊อซปิดแผลไว้
(นิค เจนนิงส์)
หมอ หัวใจเขาเต้นช้าลงทุกที
- เจนนิงส์ - ให้น้ําเกลือ
ขอทางหน่อย หลบสิ หลบ
ไมค์
เสียชีวิตกี่คน
ตอนนี้ตายไปแล้วหนึ่งคน
บาดเจ็บหนักอีกสี่คน
สองคนสาหัสมาก
ดิม่ากําลังพยายามยื้อชีวิตพวกเขา แต่ดูแล้วสถานการณ์ไม่ค่อยดี
ให้ตายสิ
บนนั้นสถานการณ์เลวร้ายขึ้นอย่างแรง อีไล
เราต้องตอบโต้
สิ่งที่เราต้องทําคือส่งความช่วยเหลือให้พูล
ผมเห็นด้วย ตอนนี้ที่นั่นคุมอะไรไม่อยู่แล้ว
ท่านครับ หน่วยข่าวกรองทราบแน่นอนว่า
ทางมอสโกส่งเคจีบีขึ้นไป อยู่ที่แฮปปี้วัลเลย์อย่างน้อยหนึ่งคน
แน่สินะ
ไม่ได้จะบอกว่าพวกนั้นมีเอี่ยวใช่มั้ย
ไม่ ไม่คิดว่าเกี่ยว
ประเด็นคือเรามีทางเลือกให้นาซาใช้ได้
เพื่อจะกลับมาควบคุมฐาน ในแบบที่คุณอาจไม่รู้มาก่อน
คุณกําลังจะบอกว่าทางเรา ก็มีสายอยู่บนนั้นเหมือนกันเหรอ
- มีสิ - แล้วทําไมเราถึงเพิ่งรู้เรื่องนี้
มีชาวเกาหลีเหนือ 12 คน นั่งห่างจากศูนย์ปฏิบัติการไม่กี่ร้อยเมตร
จะโทษเราได้เหรอ
บนฐานนั้นมีอาวุธอะไรที่ผมควรต้องรู้ไหม
คนของเราสามารถเข้าถึง ระบบปืนยิงพลังงานขั้นต่ํามาตรฐาน
อาวุธไนโตรเจนแรงดันสูง ยิงกระสุนแบบไม่ถึงชีวิต
และจะไม่เจาะผนังของที่อาศัยใดๆ
- เจาะผิวคนล่ะ - ก็เจ็บได้เล็กน้อย
น่ารักน่าชัง
คุณกําลังเสนออะไรกันแน่
ให้เราปล่อยซีไอเอกับเคจีบีคุมฐานแทนงั้นเหรอ
เราแค่แจ้งให้ทราบไว้เฉยๆ เผื่อสถานการณ์ร้ายแรงกว่านี้
ผมเข้าใจคุณแล้ว บ๊อบ
แต่ผมจะไม่ยอมเป็นคนที่
อนุญาตให้ซีไอเอ ประกาศกฎอัยการศึกบนดาวอังคาร
เราต้องรักษาความสงบเรียบร้อยของฐาน
และหยุดการโจมตีก่อการร้ายไม่ให้เกิดขึ้นอีก
ก่อการร้าย เอาจริง
ไม่งั้นจะให้เรียกว่าอะไรล่ะ อีไล
เรื่องแบบนี้เคยเกิดมาแล้ว
- ที่จริงมันเกิดขึ้นตรงนี้เลย - พอที
ไม่ต้องพูดต่อ
เราต้องหาทางแก้ทางอื่น
หรือว่า... จะส่งหน่วยรักษาความปลอดภัยไป เหมือนสมัยปี 83
แหงสิ รอบนั้นจบสวยมาก
ก็ขวางสงครามโลกครั้งที่สามไว้ได้
อาจจะเถียงได้ว่าพวกนั้นเกือบทําให้ เกิดสงครามโลกตั้งแต่ต้น
ยังไงเราก็มีเวลาไม่พอ
กว่าจะฝึกกว่าจะเดินทางต้องใช้เวลาหลายเดือน
เว้นแต่ถ้าเราไม่จําเป็นต้องส่งตัวขึ้นไป
เราเรียกเกณฑ์คนที่อยู่บนแฮปปี้วัลเลย์แล้วได้ คนที่ได้รับการฝึกทหารมาก่อน
แล้วมีคนแบบนั้นอยู่กี่คน
ถ้ารวมทั้งฝั่งเรากับฝั่งโซเวียต อย่างน้อยก็สิบสองคน อาจจะมากกว่านั้น
ก็ได้...
เอาอย่างนั้นแล้วกัน
นี่ไม่ใช่สาเหตุที่พวกเราขึ้นมาบนนี้
แต่กลายเป็นหน้าที่ของเราแล้ว ที่ต้องรักษาความสงบเรียบร้อยในฐาน
และความปลอดภัยของลูกเรือทั้งหมด
เราต้องหาตัวคนร้ายในการวางระเบิดครั้งนี้
เปิดหูเปิดตาดูอะไรก็ตามที่น่าสงสัย
เราต้องจัดการให้แน่ใจว่า จะต้องไม่มีโศกนาฏกรรมแบบนี้เกิดขึ้นอีก
เฮ้ย นาย อย่ามายุ่งของของฉัน
นี่ๆ ระวัง นั่นของส่วนตัว
- เฮ้ย เลิกค้นของ... - ถอยไป!
ทําอะไร... อะไรวะเนี่ย อย่าทําอะไรเขานะ
ไม่มีอะไรเปลี่ยน เรากดดันเขาเหมือนเดิม
กดดันเหรอ เจนนิงส์ตายไปแล้ว
เรื่องนี้ทําเกินไปแล้ว
ฟังหน่อย ฟังหน่อยจ้า
พวกคุณเจรจาด้วยความชัดเจนและแข็งแกร่ง
ผมนับถือนะ
และคุณก็ยืนหยัดกับข้อเรียกร้อง
ผมยิ่งนับถือคุณมากขึ้นอีก
แต่ความจริงก็คือ ถ้าเราไม่แก้ปัญหากัน ณ ที่นี่ วันนี้
และซ่อมโรงผลิตเชื้อเพลิง ให้ผลิตอาร์กอนเหลวออกมาให้ได้
เพื่อจะได้ไปจับวัตถุซึ่งมีมูลค่าสูงสุด ในระบบสุริยจักรวาลของเรา
ก็เท่ากับเราล้มเหลว
ล้มเหลวกันทุกฝ่าย
โอเค งั้นก็ให้สิ่งที่เราขอไว้สิ
- ใช่ๆ - ส่งโกลดิล็อคส์มาดาวอังคารแทน
ผมก็อยากบอกนะว่านั่นมีความเป็นไปได้ แต่ความจริงก็คือ
ชาติต่างๆ บนดาวโลก ไม่มีทางยอมส่งดาวเคราะห์น้อยนั้นให้ดาวอังคาร
รู้ไหมว่าทําไม
เพราะมันไม่เอื้อประโยชน์การเงินกับเขา
อวกาศเป็นธุรกิจ
เป็นเรื่องของการชิงทรัพยากร
เป็นเรื่องของรายรับรายจ่าย เป็นเรื่องของกําไรสุทธิ
ช่างหัวกําไรมึง!
เอาเลย จะก่นด่ายังไงก็ตามใจ
แต่พวกคุณหยุดงานประท้วง เพราะเรื่องนี้ไม่ใช่เหรอ
- คุณอยากได้ส่วนแบ่ง ขอผลกําไรบ้าง - เออสิ เอาส่วนแบ่งของเรามา!
พวกคุณขึ้นมาที่นี่เพื่อทํามาหากิน
แต่สิ่งที่คุณกําลังขอ ให้เปลี่ยนปลายทางของดาวเคราะห์น้อย
ไม่มีทางจะเกิดขึ้นได้
แต่ผมจะบอกให้ว่าเกิดอะไรขึ้นได้
นาซากับรอสคอสมอสตกลงยอมรับฟัง ปัญหาเรื่องความปลอดภัยในการทํางานของคุณ
และในฐานะซีอีโอของเฮลิออส
ผมพร้อมจะเพิ่มเงินกองทุนบําเหน็จให้อีก 40%
แผนประกันสุขภาพที่ดีกว่าเก่า และให้ทุกคนได้หุ้นของเฮลิออส
อย่าไปเชื่อคําจากปากไอ้หมอนี่แม้แต่คําเดียว แม่งมีแต่น้ําลาย พูดลื่นเป็นปลาไหล
ผมยังจะให้ทุกคนที่มีส่วนร่วมในการนัดหยุดงาน
ไม่ต้องรับโทษจากการกระทําทุกอย่าง
ซึ่งเกิดขึ้นในการเจรจาช่วงไม่กี่วันมานี้
และ 100 คนแรกที่ข้ามเส้นกลับมา จะได้โบนัสจากรายได้เพิ่มเป็นสี่เท่า
ซึ่งจะทําให้ได้เงินหนึ่งล้านเหรียญต้นๆ ต่อคน
อย่าไปฟังมัน
ไม่เห็นเหรอว่าเขาพยายามทําอะไรอยู่
เขาพยายามซื้อเรา ทําให้เราแตกกัน
ถ้ารวมใจกันไว้เรายังชนะได้นะ
ถูกต้อง
โอเค ใช่ จริง คุณพยายามต่อก็ได้
แต่ก็ต้องถามตัวเองไหมว่า "อะไรสําคัญกว่า"
ความร่วมมือร่วมใจแบบจับต้องไม่ได้ หรือครอบครัวที่รออยู่บนโลก
จะเลือกลูกๆ หรือหลานสาวหลานชาย
พ่อแม่ ปู่ย่าตายาย
หรือหินอะไรไม่รู้ที่ลอยอยู่ในอวกาศสําคัญกว่า
ขอโทษทีนะ แซม
เฮนรี่
ผมเป็นตัวแทนโรงเชื้อเพลิง 12 แห่ง
- ยินดี - ขอบคุณ
เหลือที่อีก 88 คน
ไม่เอาน่า
- เฮ้ยๆ อย่าทําแบบนี้สิ อย่า - ทําอะไรของนาย
ไอ้ขี้ขลาด คนขี้แพ้
ต้องยืนหยัดไว้สิ
เห็นแล้วจะอ้วก
อิลยา
มายา
เขาให้ไม่ต้องรับโทษ หัวหน้า ขอโทษนะ
ผมเป็นตัวแทนทั้ง 18 คนของ ฝ่ายสังเคราะห์สาร เชื่อมและขัดเงา
ลูก้า ลูก้า!
เก่งมาก เดฟ
แกเพิ่งฆ่าดาวอังคารทั้งดวง
และอดีตผู้อํานวยการนาซา มาร์โก้ เมดิสัน
กลับมายังสหรัฐอเมริกาแล้ว
หลังจากแปรพักตร์ไปอยู่สหภาพโซเวียตเกือบสิบปี
การมาถึงฮิวสตันวันนี้ มาพร้อมกับการประท้วงครั้งใหญ่
คนจํานวนมากเรียกร้องให้จับตัวเธอ แม้เมดิสันจะได้ความคุ้มกันทางการทูต
ขณะปฏิบัติหน้าที่ในฐานะ หัวหน้าของรอสคอสมอสใน...
(นาซา - ศูนย์อวกาศมอลลี่ ค็อบบ์)
มาร์โก้ เมดิสัน ผมอีไล ฮ็อบสัน
ขอต้อนรับสู่ศูนย์อวกาศมอลลี่ ค็อบบ์
ขอบคุณค่ะ
ไปกันเลยไหม
(นาซา - ศูนย์อวกาศมอลลี่ ค็อบบ์)
ท่านนายพล
อะไรวะ
ยังจะกล้าเสนอหน้ามาอีก ทําเรื่องแบบนั้นน่ะนะ
ยอมรับเลยครับ แต่ผมต้องให้คุณช่วย
ฉันจะช่วยแกทําไมวะ
เพราะเราทั้งคู่ต้องการสิ่งเดียวกัน... การไม่กลับไปที่โลกอีก
แกไม่รู้...
คุณก็ยังอยู่บนนี้ไม่ใช่เหรอ ทั้งที่ผ่านไปหลายปีแล้ว
คุณกับผมรู้ดีว่าดาวอังคารมีศักยภาพ
ที่จะกลายเป็นสังคมอยู่อาศัยได้จริงๆ
สิ่งที่จะคงอยู่นานกว่าเราสองคน...
เราทําให้เกิดเรื่องแบบนั้นขึ้นได้
แกเพิ่งทําลายโอกาสนั้นไป
ผมรู้ว่าเรื่องเมื่อกี้เจ็บใจมาก
เชื่อเถอะ ผมรู้ดี
การต้องเห็นทุกฝ่ายถูกขับเคลื่อนด้วย ผลประโยชน์ส่วนตน ความโลภ
มันก็คงขําอยู่ ถ้าไม่ใช่เรื่องเดาได้อยู่แล้ว
แต่การนัดหยุดงานประท้วง ถึงจะทําให้เกิดความไม่สะดวกใดๆ ขึ้น
สุดท้ายจะกลายเป็นเรื่องดี เพราะพวกคุณบางคน
ทําให้เห็นว่าคุณเชื่อมั่นในหลักการมากแค่ไหน
คุณพร้อมจะเสียสละอะไรมากเพียงใด เพื่อผลประโยชน์ส่วนรวม
และเราจะต้องการคนแบบนั้น มากที่สุดเท่าที่จะหาได้
แกพูดเรื่องอะไรของแกวะเนี่ย
ผมกําลังพูดถึงอนาคตไง เอ็ด การเอื้อมมือคว้าสิ่งที่เป็นสิทธิ์ของเรา
ไม่จริงมั้ง
อยากช่วยผมขโมยดาวเคราะห์น้อยไหม
คําบรรยายโดย ปัทมวรรณ บูรณมาตร์